
 {讜讬拽专讗 讻讘-讻讙} 谞讚讘讛 转注砖讛 讗讜转讜 讝讛 拽讚砖讬 讘讚拽 讛讘讬转 讜转谞谉 讛诪拽讚讬砖 转诪讬诪讬谉 诇讘讚拽 讛讘讬转 讗注''驻 砖讛讜讗 讘诇讗 转注砖讛 诪讛 砖注砖讛 注砖讜讬 转讬讜讘转讗 讚专讘讗 讗诪专 诇讱 [专讘讗] 诪诪拽讜诐 砖谞转专讘讜 讘注诇讬 诪讜诪讬谉 诇讙讘讬 诪讝讘讞 谞转专讘讜 转诪讬诪讬谉 诇讘讚拽 讛讘讬转 讜讛专讬 讙讝诇 讚专讞诪谞讗 讗诪专 {讜讬拽专讗 讬讟-讬讙} 诇讗 转讙讝讜诇 讜转谞谉 讛讙讜讝诇 注爪讬诐 讜注砖讗谉 讻诇讬诐 爪诪专 讜注砖讗谉 讘讙讚讬诐 诪砖诇诐 讻砖注转 讛讙讝讬诇讛 转讬讜讘转讗 讚专讘讗 讗诪专 诇讱 专讘讗 砖讗谞讬 讛转诐 讚讗诪专 拽专讗 {讜讬拽专讗 讛-讻讙} 讗砖专 讙讝诇 讻诪讛 砖讙讝诇 讜诇讗讘讬讬 讛讗讬 讗砖专 讙讝诇 诪讬讘注讬 诇讬讛 注诇 讙讝讬诇讜 砖诇讜 诪讜住讬祝 讞讜诪砖 注诇 讙讝讬诇讜 砖诇 讗讘讬讜 讗讬谞讜 诪讜住讬祝 讞讜诪砖 讜讛专讬 诪砖讻讜谉 讚专讞诪谞讗 讗诪专 {讚讘专讬诐 讻讚-讬} 诇讗 转讘讗 讗诇 讘讬转讜 诇注讘讜讟 注讘讜讟讜 讜转谞谉 诪讞讝讬专 讗转 讛讻专 讘诇讬诇讛 讜讗转 讛诪讞专讬砖讛 讘讬讜诐 转讬讜讘转讗 讚专讘讗 讗诪专 诇讱 专讘讗 砖讗谞讬 讛转诐 讚讗诪专 拽专讗 {讚讘专讬诐 讻讚-讬讙} 讛砖讘 转砖讬讘 讜诇讗讘讬讬 讗讬 诇讗讜 讚讗诪专 专讞诪谞讗 讛砖讘 转砖讬讘 讛''讗 讗讬住讜专讗 注讘讚 讗讬 讘注讬 谞讬讛讚专 讜讗讬 讘注讬 诇讗 谞讛讚专 拽诪''诇 (讞住专 诇''讗) 讜讛专讬 驻讗讛 讚专讞诪谞讗 讗诪专 {讜讬拽专讗 讻讙-讻讘} 诇讗 转讻诇讛 驻讗转 砖讚讱 讘拽讜爪专讱 讜转谞谉 诪爪讜转 驻讗讛 诇讛驻专讬砖 诪谉 讛拽诪讛 诇讗 讛驻专讬砖 诪谉 讛拽诪讛 讬驻专讬砖 诪谉 讛注诪专讬诐 诇讗 讛驻专讬砖 诪谉 讛注诪专讬诐 讬驻专讬砖 诪谉 讛讻专讬 注讚 砖诇讗 诪讬专讞讜 诪讬专讞讜 诪注砖专讜 讜谞讜转谉 诇讜 诪砖讜诐 专讘讬 讬砖诪注讗诇 讗诪专讜 讗祝 诪驻专讬砖 诪谉 讛注讬住讛 转讬讜讘转讗 讚讗讘讬讬 讗诪专 诇讱 讗讘讬讬 砖讗谞讬 讛转诐 讚讗诪专 拽专讗 (注讝讘) {讜讬拽专讗 讬讟-讬} 转注讝讜讘 {讜讬拽专讗 讻讙-讻讘} 转注讝讜讘 讬转讬专讗 讜专讘讗 讗诪专 诇讱 讬砖 诇讱 注讝讬讘讛 讗讞专转 砖讻讝讜 讜讗讬讝讜 讝讛 讛诪驻拽讬专 讻专诪讜 讚转谞讬讗 讛诪驻拽讬专 讻专诪讜 讜讛砖讻讬' 诇砖讞专 讜讘爪专讜 讞讬讬讘 讘驻专讟 讜注讜诇诇讜转 讘砖讻讞讛 讜讘驻讗讛 讜驻讟讜专 诪谉 讛诪注砖专 讗诪专 诇讬讛 专讘 讗讞讗 讘专讬讛 讚专讘讗 诇专讘 讗砖讬 讜讛砖转讗 讚砖谞讬谞谉 讻诇 讛谞讬 砖讬谞讜讬讬 讚讗讘讬讬 讜专讘讗 讘诪讗讬 驻诇讬讙讬 讘专讘讬转 拽爪讜爪讛 拽诪讬驻诇讙讬 讜讻讚专讘讬 讗诇注讝专 讚讗''专 讗诇注讝' 专讘讬转 拽爪讜爪讛 讬讜爪讗讛 讘讚讬讬谞讬谉 

专砖"讬



 谞讚讘讛 转注砖讛 讗讜转讜. 讜讗诪专讬谞谉 诇拽诪谉 (讚祝 讝:) 讗诇讜 拽讚砖讬 讘讚拽 讛讘讬转 讜讗讬讻讗 诇诪砖诪注 讗讜转讜 讗转讛 诪转驻讬住 诇讘讚拽 讛讘讬转 讜讗讬 讗转讛 诪转驻讬住 转诪讬诪讬谉 诇讘讚拽 讛讘讬转: 讘诇讗 转注砖讛. 讻讚讚专砖讬谞谉 诇拽诪谉 讜讬讚讘专 讛' 讗诇 诪砖讛 诇讗诪专 诇讗 讗诪讜专: 诪讛讬讻讗 讚讗讬转专讘讜 讘注诇讬 诪讜诪讬谉 诇诪讝讘讞. 讚拽讚砖讬 讘讚讬注讘讚: 讗讬转专讘讜 讻讜'. 讚讛讗 讘讛讛讜讗 拽专讗 讻转讬讘 讜诇谞讚专 诇讗 讬专爪讛 讜讗诪专讬谞谉 诇拽诪谉 (砖诐) 讗诇讜 拽讚砖讬 诪讝讘讞 讜讻转讬讘 诇讗 讬专爪讛 讚诪砖诪注 专爪讜讬讬 诇讗 诪专爪讜 讛讗 诪拽讚砖 拽讚砖讬 讜讗讬转拽讜砖 转诪讬诪讬谉 诇讘讚拽 讛讘讬转 诇讘注诇讬 诪讜诪讬谉 诇诪讝讘讞 讚讛讗 诪讞讚 拽专讗 谞驻拽讬 诇讗讬住讜专讗 讚诇讗 诪拽讚讬砖 讛诇讻讱 讗讬转拽讜砖 谞诪讬 诇注谞讬谉 诪讛 砖注砖讛 注砖讜讬: 讻砖注转 讛讙讝讬诇讛. 爪诪专 讜注爪讬诐 讘注诇诪讗 讗讘诇 讛讻诇讬诐 讜讛讘讙讚讬诐 拽谞讛 讘砖讬谞讜讬 讗诇诪讗 诪讛谞讬: 讗砖专 讙讝诇 讻注讬谉 砖讙讝诇. 讬讞讝讬专: 讜讗讘讬讬. 诇讛讻讬 诇讗 讗讬爪讟专讬讱 讚讗谞讗 讬讚注谞讗 讚诪讛谞讬 讗诇讗 诇讛讱 讚专砖讗 讚讛讗讬 讗砖专 讙讝诇 讻转讬讘 讙讘讬 砖讘讜注讛 砖谞砖讘注 诇砖拽专 讜讻转讬讘 (讜讬拽专讗 讛) 讬讜住讬祝 讞讜诪砖 讜拽诪''诇 讚注诇 讙讝讬诇讜 诪讜住讬祝 讞讜诪砖 讗诐 谞砖讘注 诇砖拽专 讜讛讜讚讛. 讜讗讬谞讜 诪讜住讬祝 讞讜诪砖 注诇 讙讝诇 讗讘讬讜. 讗驻讬诇讜 谞砖讘注 注诇讬讜 诇砖拽专: 诪讞讝讬专 讗转 讛讻专 讘诇讬诇讛 讻讜'. 讜讙讘讬 诪诪砖讻谞讬谉 讘注诇 讻专讞讜 拽转谞讬 诇讛 讘讘讘讗 诪爪讬注讗 讘驻' 讛诪拽讘诇 (讚祝 拽讬讙.) 讗诇诪讗 诪讛谞讬 讜拽谞讬 诇诪砖讻讜谉 讬讜诐 讚讛讬讬谞讜 诪讞专讬砖讛 拽谞讬 讘诇讬诇讛 讜讻住讜转 诇讬诇讛 拽谞讬 诪诇讜讛 讘讬讜诐 讗诇诪讗 诪讛谞讬: 砖讗谞讬 讛转诐 讚讻转讬讘 讛砖讘 转砖讬讘谞讜 诇讜. 诪专讬讘讜讬讗 讚拽专讗 谞驻拽讗 诇谉 讚诪讞讝讬专 讻诪讛 驻注诪讬诐 讜诇讗 诪砖讻讞转 诇讛 讗诇讗 讛讻讬 讚诪讞讝讬专 讻诇讬 讬讜诐 讘讬讜诐 讜讻诇讬 诇讬诇讛 讘诇讬诇讛 讜诪讛讻讗 谞驻拽讗 讚拽谞讬 讜诇讗讘讬讬 专讬讘讜讬讗 讚拽专讗 诇讗 诪砖诪注 诇讬讛 讜讛砖讘 转砖讬讘谞讜 讗讬爪讟专讬讱 讚讗讬 诇讗 讻转讬讘 讘讬讛 讛讜讛 讗诪讬谞讗 讗讬讘注讬 谞讬讛讚专 讗讬讘注讬 诇讗 谞讬讛讚专: 讛''讙 诇''讗 讗诪专 诇讱 专讘讗 砖讗谞讬 讛转诐. 讚讻转讬讘 注讚 讘讗 讛砖诪砖 转砖讬讘谞讜 讜讚专砖讬谞谉 诇讬讛 讘讛诪拽讘诇 讛讻讬 讻诇 讛讬讜诐 注讚 砖讬讘讗 讛砖诪砖 转砖讬讘谞讜 诇诇讜讛 讜讘讘讜讗 讛砖诪砖 转拽讞谞讜 诪诪谞讜 诪讻讗谉 诇讻住讜转 讬讜诐 砖谞讬转谞讛 诇讬讞讘诇 讘诇讬诇讛 讜讻转讬讘 拽专讗 讗讞专讬谞讗 讛砖讘 转砖讬讘谞讜 讻讘讜讗 讛砖诪砖 诪讻讗谉 诇讻住讜转 诇讬诇讛 砖谞讬转谞讛 诇讬讞讘诇 讘讬讜诐 讜诪讛讻讗 谞驻拽讗 诇谉 讚诪讛谞讬 讜讗讘讬讬 讗诪专 诇讱 诇讗讜 诇讗砖诪讜注讬谞谉 讚诪讛谞讬 讗诇讗 讞讚 诇讻住讜转 讬讜诐 砖讬讞讝讬专谞讜 讘讬讜诐 讜讞讚 诇讻住讜转 诇讬诇讛 砖讞讬讬讘 诇讛讞讝讬专讜 讘诇讬诇讛 讜爪专讬讻讬 讜讛讗讬 讜爪专讬讻讬 诇讗 讗讬转驻专砖 诇谉 讜谞专讗讛 诇讬 讚讛讻讬 讛讜讗 讚讗讬 讗砖诪注讬谞谉 诇讻住讜转 讬讜诐 讻讙讜谉 诪讞专讬砖讛 诪砖讜诐 讚讞讬讜转讬讛 讛讜讗 讗讘诇 讻住讜转 诇讬诇讛 讗讬诪讗 诇讗 讜讗讬 讻转讬讘 讻住讜转 诇讬诇讛 诪砖讜诐 讚诪爪讟注专 讗讘诇 讻住讜转 讬讜诐 讗讬诪讗 诇讗: 诪讬专讞讜. 讚讗讬拽讘注 诇诪注砖专 讜诇转专讜诪讛: 诪注砖专. 转讞讬诇讛 讜讗讞''讻 谞讜转谉 (诇讛) 驻讗讛: 转讬讜讘转讗 讚讗讘讬讬. 讚讗诪专 诪讛谞讬 讚讛讗 讛讻讗 诇讗 诪讛谞讬: 转注讝讜讘 转注讝讜讘. 转专讬 讝讬诪谞讬 讻转讬讘 诇注谞讬 讜诇讙专 转注讝讜讘 讗讜转诐 讞讚 讘拽讚讜砖讬诐 转讛讬讜 讜讞讚 讘讗诪讜专 讗诇 讛讻讛谞讬诐 诇讗砖诪讜注讬谞谉 诪拽专讗 讚转注讝讜讘 讬转讬专讗 讚讗注''讙 讚讗讬砖转谞讬 讘讬讚讜 诇讗 拽谞讬讬讛: 讞讬讬讘 讘驻专讟 讜讘注讜诇诇讜转 讻讜'. 讜讗注''讙 讚讛驻拽专 驻讟讜专 诪讻诇 讗诇讜 讛驻拽专 讻讬 讛讗讬 讞讬讬讘 讚谞驻拽讗 诇谉 诪转注讝讜讘 讬转讬专讗 讚讘讻讜诇讛讜 讻转讬讘 转注讝讜讘 讬转讬专讗: 讜驻讟讜专 诪谉 讛诪注砖专. 讚讘诪注砖专 诇讗 讻转讬讘 转注讝讜讘 讬转讬专讗 讜诇专讘讜讬讬 讛讗讬 讛驻拽专 讗转讗 转注讝讜讘 讜诇讗 诇专讘讜讬讬 砖讬谞讜讬 讚讛讗 讘注诇诪讗 谞诪讬 诇讗 诪讛谞讬: 讜讛砖转讗 讚诪砖谞讬谞谉 讻诇 讛谞讬 砖讬谞讜讬讬. 讚讗讬讻讗 讚诪讛谞讬 讜讗讬讻讗 讚诇讗 诪讛谞讬 讜讘讻讜诇讛讜 诪讜讚讜 讗讘讬讬 讜专讘讗 讘诪讗讬 驻诇讬讙讬: 

转讜住驻讜转



 诪砖诇诪讬谉 讻砖注转 讛讙讝讬诇讛. 讚砖讬谞讜讬 拽谞讛 讗诇诪讗 诪讛谞讬 讜转讬讜讘转讗 讚专讘讗: 诪讞讝讬专 讗转 讛讻专 讘诇讬诇讛 讜讗转 讛诪讞专讬砖讛 讘讬讜诐 讜转讬讜讘转讗 讚专讘讗. 讚讗讬 诇讗 诪讛谞讬 诇讗 讛讬讛 转驻讬住转讜 转驻讬住讛 讜讛讬讛 诇讜 诇讛讞讝讬专诐 诇讘注诇讬诐 诪讻诇 讜讻诇 讜讗诐 转讗诪专 诪谞诇谉 讚讛讗 诪转谞讬转讬谉 讘诪砖讻谞讜 砖诇讗 讘专砖讜转 讗讬讬专讬 讚诇诪讗 . 讘诪砖讻谞讜 砖诇讬讞 讘讬转 讚讬谉 拽讗诪专 讚诪讞讝讬专 讛讻专 讘诇讬诇讛 讜讛诪讞专讬砖讛 讘讬讜诐 讚诇讗 注讘专 讗讘诇 讛讬讻讗 讚注讘专 讗讬诪讗 诇讱 讚诇讗 诪讛谞讬 讜讬''诇 讚讛讱 诪砖谞讛 诪讬转谞讬讗 讘驻专拽 讛诪拽讘诇 (讘''诪 讚祝 拽讬讙.) 讙讘讬 诪砖讻谞讜 砖诇讗 讘专砖讜转 讚转谞讬 诇注讬诇 诪讬谞讬讛 讛诪诇讜讛 讞讘讬专讜 诇讗 讬诪砖讻谞讜 讗诇讗 讘讘讬转 讚讬谉 讜诇讗 讬讻谞住 诇讘讬转讜 诇讬讟讜诇 诪砖讻讜谞讜 砖谞讗诪专 讘讞讜抓 转注诪讜讚 讛讬讜 诇讜 砖谞讬 讻诇讬诐 谞讜讟诇 讗讞讚 讜诪谞讬讞 讗讞讚 诪讞讝讬专 讗转 讛讻专 讘诇讬诇讛 讜讗转 讛诪讞专讬砖讛 讘讬讜诐 讗诇诪讗 讗砖诇讗 讘专砖讜转 拽讗讬: 砖讗谞讬 讛转诐 讚讗诪专 拽专讗 讛砖讘 转砖讬讘. 讜讗''转 讛讗 讚讗诪专 驻专拽 讗诇讜 诪爪讬讗讜转 (讘''诪 讚祝 诇讗:) 讛砖讘 转砖讬讘 讗讬谉 诇讬 [讗诇讗] 砖诪砖讻谞讜 讘专砖讜转 砖诇讗 讘专砖讜转 诪谞讬谉 转''诇 讛砖讘 转砖讬讘 诪讻诇 诪拽讜诐 诪砖诪注 讚讗讬 诇讗讜 讛砖讘 转砖讬讘 讛''讗 讚诪砖讻谞讜 砖诇讗 讘专砖讜转 讗讬谞讜 爪专讬讱 讛砖讘讛 讜讛讻讗 讗诪专 诇专讘讗 讚讗讬 诇讗讜 讛砖讘 转砖讬讘 讛''讗 讚诇讗 诪讛谞讬 转驻讬住转讜 讜讛讬讛 爪专讬讱 诇讛讞讝讬专 诪讻诇 讜讻诇 讜爪专讬讱 诇驻专砖 诇专讘讗 讛讻讬 讗讬谉 诇讬 讗诇讗 砖诪砖讻谞讜 讘专砖讜转 讚诪讞讝讬专 讜谞讜讟诇讛 讗讘诇 诪砖讻谞讜 砖诇讗 讘专砖讜转 诪谞讬谉 讚讞讜讝专 讜谞讜讟诇讛 讚诪讛谞讬讗 转驻讬住转讜 转''诇 讛砖讘 转砖讬讘 诪讻诇 诪拽讜诐 讜诇讗讘讬讬 讛''驻 讗讬谉 诇讬 讗诇讗 讚爪专讬讱 诇讛讞讝讬专 讻诇诇 讗诇讗 砖诪砖讻谞讜 讘专砖讜转 诪砖讻谞讜 砖诇讗 讘专砖讜转 诪谞讬谉 讚爪专讬讱 诇讛讞讝讬专 诇讜 讻诇诇 讻讬讜谉 讚注讘讬讚 诪讛谞讬 讜诇讗 诪讛讚专 转''诇 讛砖讘 转砖讬讘 诪''诪 讜讛讻讬 谞诪讬 拽讗诪专 讛讻讗 讚诇讗讘讬讬 讗讬 诇讗讜 讚讗诪专 专讞诪谞讗 讛砖讘 转砖讬讘 讛''讗 讗讬住讜专讗 注讘讚 讜讗讬 讘注讬 诪讛讚专 讜讗讬 讘注讬 诇讗 诪讛讚专 拽诪''诇 讜拽砖讛 诪讛讛讬讗 讚住讜祝 驻' 讛诪拽讘诇 (讘''诪 讚祝 拽讟讝.) 讚讛讛讜讗 讙讘专讗 讚讞讘诇 住讻讬谞讗 讚讗砖讻讘转讗 诪讞讘专讬讛 讗转讗 诇拽诪讬讛 讚讗讘讬讬 讗''诇 讝讬诇 讗讛讚专 诪砖讜诐 讚讘专讬诐 砖注讜砖讬谉 讘讛谉 讗讜讻诇 谞驻砖 讜讻讬讜谉 讚讗讬转 诇讬讛 诇讗讘讬讬 讚讗讬 注讘讚 诪讛谞讬 讗诪讗讬 拽讗''诇 讝讬诇 讗讛讚专 讜讬''诇 讚诪讬讬专讬 砖诇讗 谞转讻讜讬谉 讛讛讜讗 讙讘专讗 诇注讘讜专 讜诪讛讗讬 讟注诪讗 谞诪讬 谞讬讞讗 拽讜砖讬讗 讗讞专转 讚转谞谉 驻' 讛诪拽讘诇 (砖诐 拽讟讜.) 讞讘诇 专讬讞讬讬诐 讜专讻讘 诇讜拽讛 砖转讬诐 讜拽砖讛 讻讬讜谉 讚讗讬转 诇讬讛 诇讗讘讬讬 讚讗讬转 诇讬讛 转拽谞讛 讘讞讝专讛 讻讚讗诪专 讙讘讬 住讻讬谞讗 讚讗砖讻讘转讗 讝讬诇 讗讛讚专 讗''讻 讗诪讗讬 诇拽讬 诇讗讜 讛谞讬转拽 诇注砖讛 讛讜讗 讜诇驻讬 讛讗 讚驻讬专砖转讬 谞讬讞讗 讚讛讗 讚讗诪专 讗讘讬讬 讝讬诇 讗讛讚专 诪讬讬专讬 讘砖诇讗 谞转讻讜讬谉 诇注讘讜专 讜讛讗 讚转谞谉 讚诇拽讬 讘诪转讻讜讬谉 诇注讘讜专 讜讬砖 诪转专爪讬诐 讚讛讗 讚讗诪专 讚诇拽讬 诪讬讬专讬 讘砖谞讗讘讚 讚讗讬谉 讘讬讚讜 诇讛讞讝讬专 讜诇讗 谞讛讬专讗 砖讛专讬 讘驻专拽 讘转专讗 讚诪讻讜转 (讚祝 讟讝:) 诪砖诪注 讚讛讬讻讗 讚讙讘专讗 讘专 转砖诇讜诪讬谉 讛讜讗 诇讗 诪讛谞讬 讘讬讟讜诇: 讗祝 诪驻专讬砖 诪谉 讛注讬住讛. 讜讗讬谉 砖讬谞讜讬 砖诐 拽讜谞讛: 讗诪专 讗讘讬讬 砖讗谞讬 讛转诐 讚讗诪专 拽专讗 (注讝讘) 转注讝讜讘 讜专讘讗 讗诪专 诇讱 讻讜'. 讜讗''转 讛讻讗 诪砖诪注 讚诇讗讘讬讬 讗讬爪讟专讬讱 转注讝讜讘 讬转讬专讗 讜诇专讘讗 诇讗 讗讬爪讟专讬讱 讜讘专讬砖 讛讙讜讝诇 注爪讬诐 (讘''拽 讚祝 爪讚.) 诪砖诪注 讗讬驻讻讗 讚讗讘讬讬 诪讜讻讞 诪讛讱 诪讬诇转讗 讚专讘讬 讬砖诪注讗诇 讚砖讬谞讜讬 讘诪拽讜诪讜 注讜诪讚 讜专讘讗 讚讞讬 诇讬讛 讜讗诪专 砖讗谞讬 讛讻讗 讚讻转讬讘 转注讝讜讘 讬转讬专讗 讜讬''诇 讚讛讻讗 讗诇讬讘讗 讚转''拽 讗讬讬专讬 讚诇讗讘讬讬 讚讗诪专 讗讬 注讘讬讚 诪讛谞讬 讗讬 诇讗 讻转讬讘 转注讝讜讘 讬转讬专讗 诇讗 讛讬讛 爪专讬讱 诇讛驻专讬砖 驻讗讛 诪讬讚 砖注讘专 讗诇讗 转讻诇讛 诪讬讛讜 诇转''拽 讗讬 讗砖转谞讬 讘讬讚讜 讜注砖讛 诪诪谞讜 注讬住讛 拽谞讗讛 讘砖讬谞讜讬 讜讗讬谞讜 爪专讬讱 诇讛驻专讬砖 驻讗讛 诪讻讗谉 讜讗讬诇讱 讗讘诇 专' 讬砖诪注讗诇 讚讗诪专 讬驻专讬砖 诪谉 讛注讬住讛 讗讬转 诇讬讛 讚砖讬谞讜讬 讘诪拽讜诪讜 注讜诪讚 讚讗讬 讛讜讛 住''诇 讘注诇诪讗 讚砖讬谞讜讬 拽讜谞讛 诇讗 讛讬讛 诪驻专讬砖 诪谉 讛注讬住讛 讜讗注''讙 讚讻转讬讘 转注讝讜讘 讬转讬专讗 讗讬爪讟专讬讱 砖驻讬专 诇讛讬讻讗 讚诇讗 讗讬砖转谞讬 讗注''讙 讚讘注诇诪讗 讗讬 注讘讬讚 诪讛谞讬 讛讻讗 诇讗 诪讛谞讬 诪砖讜诐 讚讻转讬讘 转注讝讜讘 讬转讬专讗 讗讘诇 专讘讗 讚讗讬转 诇讬讛 讚讗讬 注讘讚 诇讗 诪讛谞讬 诪砖讜诐 讛讻讬 拽讗诪专 转''拽 讚爪专讬讱 诇讛驻专讬砖 驻讗讛 讗注''讙 讚注讘专 讗诇讗 转讻诇讛 讜讗讬谉 爪专讬讱 转注讝讜讘 讬转讬专讗 诇转''拽 诇讛讻讬 诪讬讛讜 讛讬讻讗 讚讗讬砖转谞讬 驻讟讜专 讚砖讬谞讜讬 拽讜谞讛 讜专' 讬砖诪注讗诇 住讘专 讚讘注诇诪讗 砖讬谞讜讬 拽讜谞讛 讗讘诇 讛讻讗 诇讗 拽谞讛 诪砖讜诐 讚讻转讬讘 转注讝讜讘 讬转讬专讗: 讛诪驻拽讬专 讻专诪讜 讜讛砖讻讬诐 诇讘拽专 讜讘爪专讜 讞讬讬讘 讘驻专讟 讜讘注讜诇诇讜转 讜讘砖讻讞讛 讜驻讗讛. 驻讬专砖''讬 讗注''讙 讚讛驻拽专 驻讟讜专 诪讻诇 讗诇讜 讛驻拽专 讻讬 讛讗讬 讞讬讬讘 讜谞驻拽讗 诇谉 诪转注讝讜讘 讬转讬专讗 讚讘讻讜诇讛讜 讻转讬讘 转注讝讜讘 讬转讬专讗 讜讗讜专''讬 讚讛讞讬讜讘 转诇讜讬 讛讬讻讗 讚讝讻讛 讘讙讜祝 讛砖讚讛 讗讘诇 讛讬讻讗 讚诇讗 讝讻讛 专拽 讘驻讬专讜转 驻讟讜专 诪讻讜诇讛讜: 讜讛砖转讗 讚砖谞讬谞谉 讻诇 讛谞讬 砖讬谞讜讬讬 讗讘讬讬 讜专讘讗 讘诪讗讬 驻诇讬讙讬. 讜讗''转 谞讬诪讗 讚驻诇讬讙讬 讘讛讻讬 讻讙讜谉 讗讚诐 砖谞砖讘注 砖诇讗 诇讙专砖 讗转 讗砖转讜 讜讗讞专 讻讱 注讘专 讜讙讬专砖讛 讚诇讗讘讬讬 诪讛谞讬 讜诇专讘讗 诇讗 诪讛谞讬 讙讬专讜砖讬谉 讻讬讜谉 讚注讘专 讗诪讬诪专讗 讚专讞诪谞讗 讜讬砖 诇讜诪专 讻讬讜谉 砖讗讬谉 讛讗讬住讜专 讻诪讜 诇讗 讬讜讻诇 诇砖诇讞讛 讗诇讗 砖讛讜讗 讘讚讛 讗转 讛讗讬住讜专 讘讻讛''讙 诇讗 讗诪专 专讘讗 讚诇讗 诪讛谞讬 讜拽砖讬讗 诇专讘讬谞讜 讘专讜讱 讗诪讗讬 诇讗 拽讗诪专 讚驻诇讬讙讬 讘讛讻讬 讻讙讜谉 讗诐 驻讚讛 讘讻讜专 讗讜 诪注砖专 讗讜 讞专诪讬诐 诇讗 诪讛谞讬 诇讻''注 讻讚诪驻专砖 住讜讙讬讗 讚诇讗讘讬讬 诇讗 诇拽讬 讻讬讜谉 讚诇讗 诪讛谞讬 讚讛讻讬 讗诪专 讗讘讬讬 诇注讬诇 讚讛讬讻讗 讚诇讗 诪讛谞讬 诇讗 诇拽讬 讜诇专讘讗 诇拽讬 诪砖讜诐 讚注讘专 讗诪讬诪专讗 讚专讞诪谞讗 爪''注: 

专讘讬谞讜 讙专砖讜诐

讗讜转讜讗)谞专讗讛 讚爪"诇 讚讻转讬讘 砖专讜注 讜拽诇讜讟 谞讚讘讛 转注砖讛 讗讜转讜 讜讛谉 讘注诇讬 诪讜诪讬谉 讻讚诪驻专砖 讘讘讻讜专讜转 讜讚专砖讬谞谉 讗讜转讜 讗转讛 诪拽讚讬砖 讜讗讬 讗转讛 诪拽讚讬砖 转诪讬诪讬谉 诇讘讛"讘 讻爪"诇 讜讛住"讚. 砖专讜注 讜拽诇讜讟 讘注诇讬 诪讜诪讬谉 讻讚诪驻专砖 讘讘讻讜专讜转 讗转讛 诪拽讚讬砖 诇讘讚拽 讛讘讬转 讜诇讗 转诪讬诪讬谉 诇诪讝讘讞讘)爪"诇 讚诪讛讗讬 拽专讗 讚讻转讬讘 谞讚讘讛 转注砖讛 讗讜转讜 讜讗转专讘讜 讘注"诪 诇诪讝讘讞 讚讻转讬讘 讜诇谞讚专 诇讗 讬专爪讛 讗讬转专讘讬 谞诪讬 转诪讬诪讬谉 诇讘讛"讘 讻爪"诇 讜讛讜讗 砖讬讬讱 诇讚讬讘讜专 砖讗讞专 讝讛. 讜诪讗讜转讜 驻住讜拽 注爪诪讜 讗讬转专讘讬 谞诪讬 转诪讬诪讛 诇讘讚拽 讛讘讬转 讘讛讬拽讬砖讗 讚诪讛讗讬 拽专讗 谞诪讬 谞讚讘讛 转注砖讛 讗讜转讜 讜诇谞讚专 诇讗 讬专爪讛 讗讬转专讘讜 讘注诇讬 诪讜诪讬谉 诇诪讝讘讞 讚讻转讬' 讜诇谞讚专 诇讗 讬专爪讛:



讗诪专 诇讱 专讘讗 砖讗谞讬 讛讻讗 讚诪讛讬讻' 讚讗讬转专讘讜 讘注诇讬 诪讜诪讬谉 诇诪讝讘讞 讚讻转讬讘 讜诇谞讚专 诇讗 讬专爪讛 讗专爪讜讬 讛讜讗 讚诇讗 诪专爪讜 诇讬拽专讘 讛讗 诪拽讚砖 拽讚砖讬 [讗讬转专讘讜 谞诪讬 转诪讬诪讬谉 诇讘讛"讘] 讜讗讬转拽砖 转诪讬诪讬谉 诇讘讚拽 讛讘讬转 诇讘注诇讬 诪讜诪讬谉 诇诪讝讘讞 诪讛 讘注诇讬 诪讜诪讬谉 诇诪讝讘讞 讗诪专讬谞谉 讗注"驻 砖讛讜讗 讘诇讗 转注砖讛 诪讛 砖注砖讛 注砖讜讬 讗祝 转诪讬诪讬谉 诇讘讚拽 讛讘讬转 讗注"驻 砖讘诇讗 转注砖讛 诪讛 砖注砖讛 注砖讜讬:



诪砖诇诐 讻砖注转 讛讙讝讬诇讛. 讜诇讗 讻诪讜 砖讛谉 注讻砖讜 诪讚讗讬谞讜 诪砖诇诐 讻诪注讻砖讜 讗诇讗 讻砖注转 讛讙讝讬诇讛 讗诇诪讗 诪讛谞讬:



诇讛讻讬 讗转讗 讛讗讬 讗砖专 讙讝诇 讚注诇 讙讝讬诇讜 诪讜住讬祝 讞讜诪砖 讜诇讗 注诇 诪讛 砖讙讝诇 讗讘讬讜:



讜讛专讬 诪砖讻讜谉 讻讜' [讗诇诪讗 诪讚诇讗 诪讞讝讬专 讻专 讘讬讜诐 讗诇讗 讘诇讬诇讛 讜诇讗 诪讞专讬砖讛 讗诇讗 讘讬讜诐] 砖"诪 讚讗讬 注讘讬讚 诪讛谞讬 讜拽谞讬讬讛 诇诪砖讻讜谉 讚诇讗 诪讛讚专 讗诇讗 [讻专] 讘诇讬诇讛 讜讘讬讜诐 讛讚专 砖拽讬诇 诇讬讛:



讗诪专 诇讱 专讘讗 砖讗谞讬 讛转诐. 讚讘驻讬专讜砖 讗砖讻讞谉 讚拽谞讬 讚诪[讚]讗讬爪讟专讬讱 诇诪讬讻转讘 讛砖讘 转砖讬讘 砖"诪 诪砖讜诐 讚拽谞讬 诇诪砖讻讜谉. 诇"讗 讻讬讜谉 讚讻转讬讘 注讚 讘讗 讛砖诪砖 讻诪讜 注讚 砖谞转 讛讬讜讘诇 诪讝专讬讞转 讛砖诪砖 注讚 讘讗 讛砖诪砖 转砖讬讘谞讜 诇讜 讜诇讗 拽讜讚诐 诪讻诇诇 讚拽谞讬 诪砖讻讜谉 讚讬讜诐 [诪讞专讬砖讛] 讘诇讬诇讛 讜诪讚讻转讬讘 讛砖讘 转砖讬讘 诇讜 [讗转 讛注讘讜讟] 讻讘讜讗 讛砖诪砖 [讚讛讬讬谞讜 诇砖拽讬注讛] 讜诇讗 拽讜讚诐 诪讻诇诇 讚拽谞讬 诪砖讻讜谉 讚诇讬诇讛 [讛讻专] 讘讬讜诐 讚讻诇 讛讬讜诐 讛讻专 讛讜讗 砖诇 诪诇讜讛 注讚 砖拽讬注讛 (砖拽讬注转 讛讞诪讛):



讜讗讘讬讬 拽住讘专 诇讗 讗转讜 讗诇讗 讞讚 诇讻住讜转 讬讜诐 讜讞讚 诇讻住讜转 诇讬诇讛. 讜爪专讬讱 诇诪讬诇祝 讚转专讜讜讬讬讛讜 讘注讬 诪讛讚专 诇讬讛:



诪专讞讜. 砖砖讬讜讛 驻谞讬 讛讻专讬 讜谞讙诪专 诪诇讗讻转讜 诇诪注砖专 讗住讜专 讘讗讻讬诇讛 诇讻诇 讗讚诐 注讚 砖讬注砖专 讛讬诇讻讱 诪注砖专 讜讗讞"讻 谞讜转谉 诇讜 驻讗讛:



讗祝 诪驻专讬砖 诪谉 讛注讬住讛. 注讚 砖诇讗 讛讜专诪讛 讞诇转讛 讜诇讻谉 诪讗讞专 砖谞转讞讬讬讘讛 讘讞诇讛 诪驻专讬砖 [讞诇转讛 讜谞讜转谉 驻讗讛]:



转讬讜讘转讗 讚讗讘讬讬. 讚讗诇诪讗 诇讗 诪讛谞讬 讗诇讗 讞讬讬讘 诇讬转谉 诪讻诇 诪拽讜诐:



注讝讘 转注讝讜讘. 讚讛讜讛 讬讻讜诇 诇诪讬诪专 诇注谞讬 讜诇讙专 注讝讘 诪讗讬 转注讝讘 专讬讘讛 诪"诪:



讞讬讬讘 讘驻专讟 讜讘注讜诇诇讜转 讘砖讻讞讛 讜讘驻讗讛. 讚讻诇 讛谞讬 讻转讬讘 讘讛讜 转注讝讜讘 讚专讬讘讛 讗驻讬诇讜 讛驻拽专:



讜驻讟讜专 诪谉 讛诪注砖专. 讚诇讗 讻转讬讘 讘讬讛 转注讝讜讘:



[讜讛砖转讗 讚砖谞讬谞谉 讻诇 讛谞讬 砖讬谞讜讬讬 讗诪专 诇讱 专讘讗 讗诪专 诇讱 讗讘讬讬 讗"讻 讘诪讗讬 驻诇讬讙讬 驻诇讬讙讬] 讘专讘讬转 拽爪讜爪讛. (转谞讗 专讘讬转) 诇讗讘讬讬 讚讗诪专 讗讬 注讘讚 诪讛谞讬 诇讗 诪讛讚专 (诇专讘讬转):



诇"讗 驻诇讬讙讬 讘专讘讬转 拽爪讜爪讛 讜讻讚专讘讬 讗诇注讝专 讻讜'. [讗"诇 (专讘 讗讞讗) 专讘讗] 诇讗 (讛转诐) [讗转讬] 讘拽专讗讬 (驻诇讬讙讬) [驻诇讬讙讬谞谉] 讘谞砖讱 谞转谉 讜转专讘讬转 诇拽讞 讜讞讬 诇讗 讬讞讬讛 [讚诪讬讜 讘讜 诇诪讬转讛 谞讬转谉 讜诇讗 诇讛砖讘讜谉] 讛讬讬谞讜 讟注诪讗 讚讗讘讬讬 讜专讘讗 讚住讘专讬 讬讜爪讗讛 讘讚讬讬谞讬谉 诪砖讜诐 讚讻转讬讘 拽专讗 [讜讞讬 讗讞讬讱 注诪讱 讗诇 转拽讞 诪讗转讜 谞砖讱 讜转专讘讬转 讜讬专讗转 讜讞讬 讗讞讬讱 注诪讱] 讗讛讚专 诇讬讛 讚专讘讬转 讚诇讗 转讬住讘 诪讬谞讬讛 讻讬 讛讬讻讬 讚谞讬讞讬 讘讛讚讱:





专砖"砖

讙诪专讗 (讘专讛"注) 讜转谞讬讗 讛诪拽讚讬砖 转诪讬诪讬谉 诇讘讚"讛 讻讜'. 讻"谞 诇讻讗讜专讛 诇讛讙讬讛. 讗讘诇 讬"诇 讚讻讜讜谉 讛砖"住 诇诪"讝 讚驻"讚 讚砖拽诇讬诐 诇讚讘专讬 专"讗 注"砖 讜注诪砖"讻 讘讙讬讟讬谉 (驻讛) 讘住"讚:



专砖"讬 讚"讛 砖"讛 讚讻转讬讘 讛砖讘 转砖讬讘 诇讜. 讻爪"诇 讜讻谉 诇拽诪谉:





讛讙讛讜转 讬注讘"抓

讙诪' 讗"诇 专讘 讗讞讗 讜讻讜' 砖讬谞讜讬讬 讗讘讬讬 讜讻讜' 讻爪"诇:


专砖"讬 讚"讛 讘诇讗 转注砖讛 讜讻讜' 诇讗讜 讗诪讜专 讻爪"诇:


转讚"讛 诪讞讝讬专 讜讻讜' 讛诪诇讜讛 讞讘专讜 诇讗 讬诪砖讻谞谞讜 讜讻讜' 讻爪"诇:


转讚"讛 讜讛砖转讗 讜讻讜' 讗诇讗 砖讛讜讗 讘讚讛. 谞"讘 讬砖 讙讜专住讬谉 讘讚讗 讜讛诪讻讜讜谉 讗讞讚:





驻转讞 注讬谞讬诐

转讜住' 讚"讛 讜讛砖转讗 讜讻讜' 讜讗"转 谞讬诪讗 讚驻诇讬讙讬 讘讛讻讬 讻讙讜谉 讗讚诐 砖谞砖讘注 砖诇讗 诇讙专砖 讗转 讗砖转讜 讜讻讜' 讜讬"诇 讜讻讜' 砖讛讜讗 讘讚讛 讛讗讬住讜专 讜讻讜'. 注"砖 讛专"讬 讘专 驻专抓 讛讘讬讗 讚讘专讬讜 讘讛讙讛讜转 诪专讚讻讬 讚砖讘讜注讜转 住驻"讙 讞讜诇拽 注诇 讝讛 注"砖 讜诪讛专"讬 讜讬讬诇 讘转砖讜讘讜转讬讜 住讬诪谉 拽谞"讜 讛讘讬讗 讚讘专讬 讛专"讬 讘专 驻专抓 讛谞讝讻专讬诐 诇讛诇讻讛 讜讻转讘 诪讛专砖讚"诐 讘转砖讜讘讜转 讘讬"讚 住讬诪谉 拽讟"讜 讚专讗讜讬 诇讛讞诪讬专 讻诪讛专"讬 讜讬讬诇 讚讛讜讛 讙讘专讗 专讘讛 讜讛讜讗 讗讞专讜谉. 讜注诪"砖 讛专讘 驻专讞 诪讟讛 讗讛专谉 讘专讗砖讜谞讜转 住讬诪谉 住"讞 讜砖讗专 讗讞专讜谞讬诐:

